Analist politic: „Campania pentru generalul Ciucă nu pare că dă rezultate". Ce șanse sunt ca PNL să schimbe candidatul la președinție
Analistul politic Bogdan Teodorescu a comentat joi, la emisiunea „Studio Politic” de la Digi24, afirmațiile fostului președinte PNL Crin Antonescu, care a criticat mai mulți actuali lideri ai partidului, inclusiv pe candidatul la prezidențiale Nicolae Ciucă. Teodorescu spune că declarațiile fostului președinte liberal trebuie privite în contextul scăderii PNL în sondaje. Teodorescu a adăugat că această campanie pornită de liberali pentru Ciucă „nu pare că are rezultate”, iar atacurile la care e supus președintele PNL privind cartea sa și panourile pe care au fost cheltuite 2 milioane lei creează mai degrabă o imagine negativă a candidatului.